جمهور باشلیغی رجب طیب ایردوغان ینگی تور کروناویروس (کوید-19) گلوبال فلاکتی گه قرشی کوره ش ده کوچلی بیردملیک، منطقوی و خلق ارا همکارلیک بیلن آلیب باریش بیلن یوتوق قازانیش نینگ ممکن لیگینی ایتدی.
جمهور باشلیغی ایردوغان اقتصادی همکارلیک تشکیلاتی 24- رهبرلر جلسه سیگه جانلی روشده قتنه شیب سوز یوروتدی.
ایردوغان بو جایده گ
ی صحبتیده شولرنی ایتدی.
"(کوید-19) گلوبال فلاکتی گه قرشی کوره ش نی کوچلی بیردملیک، منطقوی و خلق ارا همکارلیک بیلن آلیب باریش ممکن. قبول قیلیب آلینگن ضروری محدودلشتیرووچی چاره – تدبیرلرنینگ تینیق، تینگ و گمانسیز اورتاق تجارتیمیز اوچون جوده مهم دیر" دیب ایتدی.
ایردوغان 17 ییلدن بیری عملی قیلینمه گن اقتصادی همکارلیک تشکیلاتی تجارت کیلیشووی نینگ وقت اوتمه ی تیزده عملی قیلیش گه باشلش نینگ همه نینگ فایده سیگه بوله جگینی معلوم قیلدی.
"چین نینگ کمربند و یول تشبثی نینگ مهم دیب تاپدیک، ایککی تامان اوچون فایده کیریتیش اساسیده بونی قوللب – قوتله گن لیگیمیزنی افاده ایتماقچی من" دیب ایتدی.
"2025 غایه حجتیده کوتیلگن پروژه لرنینگ تمویل قیلیشده غایه فندی نینگ ایجاد ایتیلیشینی قوللب – قوتله یمیز. بوندن کیین بیز اوچون قاره باغده امنیت و برقرارلیک نی تامین ایتیش گه یاردمچی بولیش بیرینچی موع دن عبارت. مقصدیمیز 30 ییل لیک (ارمنی) اشغالی نینگ ییقیب تشله گنلری بیرگه لیکده برطرف ایتیش دیر. ایرانگه قره ته عملی قیلینگن بیر تامانلیک چیکلاونینگ اداغگه ییتکیزیلیشی، منطقه میزنینگ اقتصادی رفاهی و برقرارلیگی گه حصه قوشه دی" دیب گپیردی.
جمهور باشلیغی رجب طیب ایردوغان برچه اعضالرنی شمالی قبرس تورک جمهوریتی بیلن مناسبتلرینی تورلی ساحه ده رواجلنتیریب دوچ کیلگن حقسیزلیکلرنی برطرف ایتیشی گه یاردم ایتیش گه دعوت ایتدی.
